கேள்வி: மேலதிக ஊடக சேவை பற்றி தகவல் சொல்.
பதில்: மேலதிக ஊடக சேவை அல்லது ஓடிடி தளம் (Over-the-top media service) என்பது இணையம் வழி நேரடி நுகர்வோர் பார்வையாளருக்காக வழங்கப்படும் ஊடக ஓடை சேவையாகும். இது கம்பி வடத் தொலைக்காட்சி, புவிப்புறத் தொலைக்காட்சி, செய்மதித் தொலைக்காட்சி போன்றவற்றில் இருந்து வேறுபடுகின்றது. இந்த சேவையை பயன்படுத்தபடும் சந்தாதாரர்களிடமிருந்து மாதம் அல்லது வருட கட்டணம் வசூலிக்கப்படுகிறது. இந்த தளத்தில் நேரடியாகவோ அல்லது விநியோகஸ்தர் மூலமாகவோ திரைப்படங்கள் மற்றும் தொடர்கள் ஒளிபரப்படுகின்றது. தற்பொழுது நெற்ஃபிளிக்சு, சன் நெக்ட்ஸ், எம்எக்ஸ் பிளேயர், டிஸ்னி+, ஜீ5, ஹாட் ஸ்டார், போன்ற பல ஓடிடி தளங்கள் பல மொழிகளில் இயங்கி வருகிறது.